Na osnovu člana 58 Zakona o lokalnoj samoupravi ("Službeni list Crne Gore", br.2/18 i 34/19) i člana 7 stav 1 tačka 6 Zakona o upravljanju i unutrašnjim kontrolama u javnom sektoru ("Službeni list Crne Gore", br. 075/18 od 23.11.2018), Predsjednik opštine Tuzi d o n o s i:

UPUSTVO

ZA SPROVOĐENJE POSTUPKA ODLUČIVANJA O DAVANJU SAGLASNOSTI NA ELABORAT O PROCJENI UTICAJA NA ŽIVOTNU SREDINU

1.Postupak odlučivanja o davanju saglasnosti na elaborat o procjeni uticaja na životnu sredinu se sprovodi shodno Zakonu o procjeni uticaja na životnu sredinu ("Službeni list Crne Gore", br. 075/18) i odredbama ovog upustva.

2.Za potrebe dobijanja saglasnosti na elaborat nosilac projekta, Sekretarijatu za poljoprivredu i ruralni razvoj (u daljem tekstu: nadležni organ), uz zahtjev podnosi elaborat u pisanoj formi u tri primjeraka i u elektronskom obliku i dokaz o uplati lokalne administrativne takse za zahtjev u iznosu od 3 eura i za rješenje u iznosu od 10 eura, Shodno odluci o lokalnim administrativnim taksama („Službeni list Crne Gore-opštinski propisi", br.45/19).

3**.** Nadležni organ u roku od tri dana obavještava zainteresovane organe i organizacije i zainteresovanu javnost o podnijetom zahtjevu za odlučivanje o potrebi izrade elaborata u roku od tri radna dana od dana prijema urednog zahtjeva koji se vrši putem štampanog medija koji izlazi na području koje će biti zahvaćeno uticajem planiranog projekta i putem elektronskih medija. Zainteresovani organi i organizacije obavještavaju se pisanim putem (pošta i telefaks) i elektronskim putem i objavljivanjem na internet stranici Opštine Tuzi.

4. Nosilac perojekta snosi troškove obavještenja i uključivanja javnosti, na način što predmetne troškove uplaćuje direktno na žiro račun lokalnog odnosno dnevnog lista putem kojeg se obavještava javnost, prije samog oglašavanja u medijima, o kojim se troškovima i načinu plaćanja obavještava elektronskim putem.

5. Nadležni organ donosi Rješenje o fromiranju komisije za ocjenu elaborata (u daljem tekstu; komisija), koje dostavlja članovima Komisije uz predmetni elaborat, i to u roku od dva dana od dana njenog obrazovanja, izvještaj o javnoj raspravi u roku od tri dana održane javne rasprave. Komisija broji od 3 do 5 članova u zavisnosti od vrste elaborata, u odnosu na koji se se određuje i sastav komisije.

6. Način rada Komisije za ocjenu elaborata procjene uticaja na životnu sredinu propisan je posebnim Pravilnikom donesenim od strane Predsjednika Opštine Tuzi.

7. Visina naknade za rad komisije utvrđuje se posebnim Rješenjem o isplati naknade članovima komisije, koje donosi nadležni organ.

Navedeno Rješenje se dostavlja nosiocu projekta, u roku od 10 dana od dana formiranja Komisije.

Nosilac projekta snosi troškove rada komisije i dužan je da izvrši isplatu naknade članovima Komisije direktno na žiro račun članovima komisije, u roku od 10 dana od dana dostavljanja Rješenja o naknadi, o čemu dostavlja pismeni dokaz nadležnom organu.

8. Komisija za ocjenu Elaborata dostavlja nadležnom organu Izvještaj sa predlogom odluke, u roku od 25 dana od dana prijema dokumentacije iz tačke 5 ovog Upustva, pri čemu se u navedeni rok ne uračunava vrijeme ostavljeno nosiocu projekta za izmjene i dopune elaborata.

9. Nadležni organ donosi Rješenje o davanju ili odbijanju saglasnosti na elaborat na osnovu Izvještaja i predloga odluke komisije, koja dostavlja nosiocu projekta i obavještava zainteresovane organe i organizacije o donijetom Rješenju.

10. Međusobna komunikacija nadležnog organa, Komisije, nosioca projekta, javnosti i medija se odvija i elektronskim putem.

11. Ovo upustvo je sastavni dio Knjige procedura.

12 Ovo Upustvo stupa na snagu danom donošenja i biće objavljeno na oglasnoj tabli i sajtu Opštine [www.tuzi.org.me](http://www.tuzi.org.me).

Obrađivač:

Sekretarijat za poljoprivredu i ruralni razvoj

Sekretarka Sekretarijata,

Ismeta Gjoka PREDSJEDNIK,

Nik Gjeloshaj

Dostavljeno; - Obrađivaču,

* Službi predsjednika
* Na oglasnoj tabli,
* Arhivi